
R O M Â N I A

JUDEŢUL VRANCEA

CONSILIUL LOCAL

AL MUNICIPIULUI FOCSANI

HOTĂRÂRE

        Privind, aprobarea deplasării d-lui  Tudorel Daniel Trofin – Viceprimar al 

                      Municipiului Focşani, pentru a participa la o vizită de studii în

                      Slovenia în perioada 01 – 04 iulie 2013 
 Consiliul Local al Municipiului Focsani, judeţul Vrancea, întrunit în sedinţa ordinară;

- analizând raportul comun al Direcţiei resurse umane si coordonare unităţi subordonate şi Serviciului comunicare înregistrat la nr. 31192/18.06.2013, prin care se propune aprobarea deplasării d-lui Tudorel Daniel Trofin – Viceprimar al Municipiului Focşani, pentru a participa la o vizită de studii în Slovenia în perioada    01 – 04 iulie 2013 şi  avizul favorabil al Comisiei pentru buget şi administraţie publică;
        
- văzând invitaţia transmisă d-lui Tudorel Daniel Trofin – Viceprimar al Municipiului Focşani, de către Punctul de informare pentru Cetăţeni Slovenia Europa, din data de 6 iunie 2013;
- în conformitate cu prevederile art. 1 lit. a) şi lit. c) şi art. 3 alin. (1) din Hotărârea Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;

          - în  baza  art. 36, alin. (9) şi  în  temeiul  art. 45, alin. (1) din Legea nr. 215/2001, privind administraţia publică locală, republicată în 2007, cu modificările şi completările ulterioare;
HOTĂRĂŞTE:

           Art. 1.  Aprobarea deplasării d-lui  Tudorel Daniel Trofin – Viceprimar al Municipiului Focşani, pentru a participa la o vizită de studii în Slovenia în perioada    01 – 04 iulie 2013.

 Art. 2.   Cheltuielile aferente transportului dus – întors România – Slovenia şi diurna vor fi suportate din bugetul local, în condiţiile legii, iar organizatorii vor suporta cheltuielile cu cazarea, masa şi transportul local în Slovenia.

            Art.3. Prezenta  hotărâre va fi comunicată  de către  Direcţia administraţie publică locală, compartimentelor, birourilor, serviciilor şi Primarului Municipiului Focşani, conform legii, care va asigura executarea acesteia prin Direcţia administraţie publică locală, Direcţia economică, Direcţia resurse umane şi coordonare unităţi subordonate şi Serviciul comunicare . 
               PREŞEDINTE DE ŞEDINŢĂ,

                       Mersoiu  Ionuţ                                      Contrasemnează,

                                                                            SECRETARUL MUNICIPIULUI 

                                                                                          FOCŞANI,    
                                                                                 Corhană Eduard Marian 

